CELEX: 32006D0691
Language: lv
Date: 2006-10-12 00:00:00
Title: 2006/691/EK: Komisijas Lēmums ( 2006. gada 12. oktobris ), ar ko, pielāgojot tehnikas attīstībai, groza Direktīvas 2002/95/EK pielikumu attiecībā uz svina un kadmija izmantošanas ierobežojumu atbrīvojumiem (izziņots ar dokumenta numuru K(2006) 4790)   (Dokuments attiecas uz EEZ)

14.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 283/48
            
         
      KOMISIJAS LĒMUMS
   
   (2006. gada 12. oktobris),
   ar ko, pielāgojot tehnikas attīstībai, groza Direktīvas 2002/95/EK pielikumu attiecībā uz svina un kadmija izmantošanas ierobežojumu atbrīvojumiem
   (izziņots ar dokumenta numuru K(2006) 4790)
   (Dokuments attiecas uz EEZ)
   (2006/691/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 27. janvāra Direktīvu 2002/95/EK par dažu bīstamu vielu izmantošanas ierobežošanu elektriskās un elektroniskās iekārtās (1), un jo īpaši tās 5. panta 1. punkta b) apakšpunktu,
   tā kā:
   
               (1)
            
            
               Direktīvā 2002/95/EK noteikts, ka Komisijai jānovērtē dažas bīstamas vielas, kas aizliegtas atbilstīgi minētās direktīvas 4. panta 1. punktam.
            
         
               (2)
            
            
               Attiecībā uz dažiem materiāliem un detaļām, kas satur svinu un kadmiju, šis aizliegums nav jāpiemēro, jo šīs bīstamās vielas joprojām ir nepieciešams izmantot šajos konkrētajos materiālos vai komponentos vai arī tādēļ, ka aizstājēju negatīvā ietekme uz vidi, veselību un/vai patērētāju drošību var būt lielāka par to iespējami vēlamo ietekmi uz vidi, veselību un/vai patērētāju drošību. Šā lēmuma pielikumā iekļautie atbrīvojumi tiek piešķirti, pamatojoties uz rezultātiem, kas gūti pārskatīšanas procesā, kuru tehniskie eksperti veikuši, ņemot vērā pieejamās liecības, kas iegūtas pētījumos, no ieinteresētajām pusēm un/vai citiem zinātniskiem/tehniskiem avotiem. Pārskatā secināts, ka šo vielu neizmantošana vai aizstāšana ar citām joprojām ir tehniski neiespējama vai zinātniski nepamatota.
            
         
               (3)
            
            
               Vairākiem izņēmumiem attiecībā uz dažu noteiktu materiālu un detaļu aizliegumu jāierobežo darbības joma, lai panāktu pakāpenisku bīstamo vielu izmantošanas izbeigšanu elektriskās un elektroniskās ierīcēs, ja šādiem lietojumiem minētās vielas ir iespējams neizmantot.
            
         
               (4)
            
            
               Saskaņā ar Direktīvas 2002/95/EK 5. panta 1. punkta c) apakšpunktu katrs tās pielikumā noteiktais atbrīvojums jāpārskata vismaz reizi četros gados vai ceturtajā gadā pēc tam, kad tas iekļauts sarakstā.
            
         
               (5)
            
            
               Tādēļ attiecīgi jāgroza Direktīva 2002/95/EK.
            
         
               (6)
            
            
               Saskaņā ar Direktīvas 2002/95/EK 5. panta 2. punktu Komisija ir apspriedusies ar ieinteresētajām pusēm.
            
         
               (7)
            
            
               Šajā lēmumā paredzētie pasākumi ir saskaņā ar tās komitejas atzinumu, kas izveidota ar Eiropas Parlamenta un Padomes Direktīvas 2006/12/EK (2) 18. pantu,
            
         IR PIEŅĒMUSI ŠO LĒMUMU.
   1. pants
   Direktīvas 2002/95/EK pielikumu groza atbilstoši šā lēmuma pielikumam.
   2. pants
   Šis lēmums ir adresēts dalībvalstīm.
   
      Briselē, 2006. gada 12. oktobrī
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 37, 13.2.2003., 19. lpp. Direktīvā jaunākie grozījumi izdarīti ar Komisijas Lēmumu 2006/310/EK (OV L 115, 28.4.2006., 38. lpp.).
   
      (2)  OV L 114, 27.4.2006., 9. lpp.
   
      PIELIKUMS
      Direktīvas 2002/95/EK pielikumā no 21. līdz 27. punktam iekļauj šādus punktus:
      
         
                     “21.
                  
                  
                     Svins un kadmijs emaljās, ko izmanto uz borsilikāta stikla izstrādājumiem.
                  
               
                     22.
                  
                  
                     Svins piemaisījumu veidā Faradeja efekta fāzgriezējiem no dzelzs-retzemju elementu granāta, ko izmanto šķiedru optikas sakaru sistēmās.
                  
               
                     23.
                  
                  
                     Svins savienotājspaiļu nelielu detaļu pārklājumos, izņemot savienotājus ar soli 0,65 mm vai mazāku un ar NiFe svina skavu, un svins savienotājspaiļu nelielu detaļu pārklājumos, izņemot savienotājus ar soli 0,65 mm vai mazāku un ar vara svina skavu.
                  
               
                     24.
                  
                  
                     Svins lodalvu sastāvā, ko izmanto dobas diskveida un plakanas matricas keramikas daudzslāņu kondensatoru ražošanai.
                  
               
                     25.
                  
                  
                     Svina oksīds plazmas displeju paneļos (PDP) un virsmas vadāmības elektronu emitera displejos (SED), kurus izmanto kā konstrukcijas elementus; īpaši stikla priekšējā un aizmugurējā dielektriskajā slānī, kopnes elektrodā, blekstripā, adreselektrodā, absorbējošajā ekrānā, stiklkeramikas lodēšanas materiālā, stiklkeramikas gredzenā, kā arī trafaretspiedes pastās.
                  
               
                     26.
                  
                  
                     Svina oksīds ultravioleto staru lampu kolbu stiklā.
                  
               
                     27.
                  
                  
                     Svina sakausējumi kā lodmetāls pārveidotājos, ko izmanto lieljaudas skaļruņos (kuri paredzēti vairāku stundu ilgai darbībai ar skaņas spiediena akustisko jaudu 125 dB un augstāku).”